Document ID: /roh_data/filtered/fineweb-2-filterrobots_roh.jsonl.gz/8645

Il mez da november è il Grischun vegnì surprais d’ina massa naiv. Dapi lura manca ella. Benjamin Zweifel è prognosticher da lavinas tar l’Institut federal per la perscrutaziun da naiv e lavinas a Tavau. El di che l'enviern 2019/2020 na saja fin ussa betg stà extraordinari cumpareglià cun ils davos 50 onns. En il Grischun dal Nord ed en direcziun da las Alps da Glaruna saja la naiv stgarsa, dentant en regiuns sco l’Engadin’Ota saja la cuverta da naiv pli grossa. Il perscrutader declera che la naiv sut 1'500 meters vegnia bainbaud a luar. Grazia a las temperaturas bassas restia la naiv en l'autezza anc in temp.
Privel da lavinas crescha
Cunquai ch’igl ha dà gia baud naiv, cura che la terra era anc chauda, è il ristg pli aut per lavinas glischnusas – las uschenumnadas «Gleitschneelawinen» . Savens sa sviluppan questas sin spundas cun ina surfatscha glischa sco per exempel plattas da crap u pastg.
RTR actualitad 07:00